Desværre lever rigtig mange danskere i dag et liv, som øger deres risiko for at få kræft. Jo mere usundt man lever, jo større er risikoen for at udvikle kræft. Uanset om man ryger, drikker for meget, er overvægtig eller bliver udsat for UV-stråling i for store mængder. Det kræver markante og nytænkende indsatser, så færre danskere rammes af kræft, som kunne være undgået. Kræftens Bekæmpelse ønsker at prioritere forebyggelse, så alle har de bedste forudsætninger for at leve et godt og langt liv med mindst mulig risiko for at blive syg af kræft og andre sygdomme.